সম্প্রতি ইরানের সর্বোচ্চ নেতা আয়াতুল্লাহিল উজমা খামেনেয়ী ইরানের প্রতি মার্কিন সরকারের শত্রুতার কারণ প্রসঙ্গে বলেছেন: মার্কিন সরকার অত্যন্ত ক্রুদ্ধ হয়ে আছে। কার ওপর ক্রুদ্ধ তারা? তারা এই নগন্য ব্যক্তি তথা কেবল আমার ওপরই ক্ষুব্ধ নয়, তারা ইরানি জাতির প্রতিও ক্ষুব্ধ। মার্কিন সরকার ইরানের ইসলামী সরকার ও ইসলামী বিপ্লবের প্রতিও ক্ষুব্ধ। কিন্তু কেন? এর কারণ তারা এই বিশাল বিপ্লব ও আন্দোলনের কাছে হেরে গেছে। এটা স্পষ্ট মার্কিন সরকারসহ সাম্রাজ্যবাদী পশ্চিমা শক্তিগুলোর চূড়ান্ত উদ্দেশ্য হল ইরানের ইসলামী রাষ্ট্রকে উৎখাত করা। ট্রাম্পের আগে যে সরকার আমেরিকায় ক্ষমতায় ছিল তারা প্রকাশ্যে এ লক্ষ্যের কথা বলতো না। তবে তাদেরও উদ্দেশ্য ছিল ইসলামী প্রজাতন্ত্রকে উৎখাত করা। কিন্তু এখনকার মার্কিন সরকার কোনো ধরনের রাখঢাক না রেখেই এই উদ্দেশ্যের কথা জোরেশোরে ঘোষণা করছে।